KOMMISSIONEN FOR DE EUROPÆISKE FÆLLESSKABER 
Bruxelles, den 10 05.1995 
K()M(95) 169 endelig udg. 
95/0112 (ACC) 
Forslag til 
RÅDETS FORORDNING (EF) 
om fastsættelse af de toldsatser, der skal gælde for avispapir, i ruller og ark, 
henhørende under KN-kode 4801, som følge af Østrigs, Finlands og 
Sveriges tiltrædelse 
(forelagt af Kommissionen) 

MEDDELELSE TIL RÅDET FRA KOMMISSIONEN MED FORSLAG 
TIL VEDTAGELSE AF EN FORORDNING OM MULIGHED FOR 
FREMSKYNDELSE AF DE AFTALTE TOLDNEDSÆTTELSER 
TIL 0% PÅ IMPORTEN AF AVISPAPIR 
I henhold til tiltrædelsesakten har de tre tiltrædende medlemsstater anvendt Det 
Europæiske Fællesskabs fælles toldtarif siden den 1. janaur 1995 med visse 
undtagelser1. Dette har betydet en forhøjelse af visse toldsatser, som de anvendte. 
I nogle tilfælde har de tiltrædende medlemsstater måttet forhøje deres told til over 
det niveau, som de tidligere i forbindelse med GATT er gået ind på ikke at 
overskride (såkaldte "toldbindinger").2 
Dette er tilladt i henhold til artikel XXIV i GATT, som er den bestemmelse, der 
giver mulighed for dannelse af bl.a. toldunioner. Imidlertid må toldunionen - i 
henhold til artikel XXIV, stk. 6, i GATT - tilbyde en kompensation i form af 
toldnedsættelser på samme eller andre toldbindinger.3 
Canada har anmodet EU om øjeblikkelig kompensation. Hvis der ikke opnås 
enighed, har Canada bebudet gengældelsesforanstaltninger, som omfatter 
toldforhøjelser for visse varer, der hovedsagelig har oprindelse i Fællesskabet 
(herunder vodka og glasvarer af blykrystal). 
For at undgå disse gengældelsesforanstaltninger foreslås det på et autonomt 
grundlag at fremskynde de trinvise toldnedsættelser til 0%, som allerede er aftalt i 
forbindelse med Uruguay-Runden på importen af avispapir til Fællesskabet. Dette 
vil medføre, at 0% satsen opnås pr. 1. januar 200£. 
Kommissionen foreslår derfor Rådet at vedtage den forordning med bilag, der er 
indeholdt i denne meddelelse. 
F.eks. artikel 99 og artikel 101. 
Sammenligning artikel II i GATT. 
GATT 1994: Forståelsen vedrørende artikel XXIV, stk. 
RÅDETS FORORDNING (EF) 
om fastsættelse af de toldsatser, der skal gælde for avispapir, i ruller og ark, 
henhørende under KN-kode 4801, som følge af Østrigs, Finlands og 
Sveriges tiltrædelse 
RÅDET FOR DEN EUROPÆISKE UNION HAR -
VEDRØRENDE DEN IMPORTTOLD, DER SKAL PÅLÆGGES AVISPAPIR 
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
Østrig, Finland og Sverige har anvendt den fælles toldtarif siden den 1. januar 1995 i 
henhold til artikel 2 i akten vedrørende betingelserne for deres tiltrædelse af 
Fællesskabet; 
Rådet gav på mødet den 8. februar 1995 bemyndigelse til at åbne forhandlinger i henhold 
til artikel XXIV, stk. 6, i den almindelige overenskomst om told og udenrigshandel 1994 
(GATT 1994) med henblik på at finde en løsning i de tilfælde, hvor de nye 
medlemsstaters anvendelse af den fælles toldtarif fører til ændring eller tilbagetrækning 
af toldlempelser, de tidligere har indrømmet; 
de nye medlemsstaters anvendelse af den fælles toldtarif vil føre til en nedsættelse af 
visse importtoldsatser og forhøjelse af visse andre toldsatser; 
indtil der er indgået en global ordning efter forhandlinger mellem Fællesskabet og 
tredjelande, bør der anvendes autonome foranstaltninger, som kan lette den negative 
påvirkning af eksporten af visse varer fra tredjelande som følge af udvidelsen; 
de foranstaltninger, der skal anvendes, berører på ingen måde resultaterne af de 
igangværende forhandlinger i henhold til artikel XXIV:6 og heller ikke Fællesskabets 
ønske om at Vidgå en aftale, som tager hensyn til de samlede virkninger af udvidelsen for 
handelen med tredjelande: 
i den forbindelse er det hensigtsmæssigt på et autonomt grundlag at fremskynde den 
toldnedsættelse til 0%, der allerede er planlagt for avispapir, i ruller og ark, henhørende 
under KN-kode 4801-
5 
UDSTEDT FØLGENDE FORORDNING: 
Artikel 1 
Der fastsættes autonome toldsatser for avispapir, i ruller og ark, henhørende under KN-
kode 4801, som angivet i bilaget til denne forordning. 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
k 
BILAG 
KN-kode 1995 Toldsats nedsat til 
4801 00 10 
Avispapir, i ruller og ark, varer som nævnt 4,2 % * 
i supplerende bestemmelse 1 til kapitel 48 
4801 00 90 
Avispapir, i ruller og ark, andre varer end nævnt 5,3 % * 
i supplerende bestemmelse 1 til kapitel 48 
Den 1. januar de følgende år nedsættes tolden til: 
1996 
1997 
1998 
1999 
2000 
2001 
2002 - 4,0 % 
- 3,0 % 
- 2,4 % 
- 1,8% 
- 1,2% 
- 0,6 % 
- 0,0 % 
FINANSIERINGSOVERSIGT 
Afsnit 1. Finansielle virkninger 
1. Forslag til Rådets forordning om fremskyndelse af de trinvise nedsættelser til 0% 
af tolden på avispapir, som Fællesskabet allerede er gået ind på i forbindelse med 
Uruguay-Runden. 
2. Budgetpost: (indtægtstab: kendes ikke) 
3. Retsgrundlag: Artikel 113. 
4. Beskrivelse: De tre nye medlemsstaters anvendelse af toldsatserne i den fælles 
toldtarif fra den 1. januar 1995 har ført til forhøjelser af tolden på import fra 
tredjelande til over de tidligere gældende niveauer. 
Den foreslåede forordning skal modvirke de gengældelsesforanstaltninger, som 
Canada har bebudet, og som omfatter store forhøjelser af tolden på Fællesskabets 
eksport af visse varer (herunder vodka og glasvarer af blykrystal). 
5. Indtægtstype: Indtægtstab på told betalt for import fra tredjelande. 
6. Ændring i indtægtsniveau: 
Det anslås, at indtægtstabet vil blive af en størrelsesorden på 16 mio. ECU. Dette 
omfatter de sidste 7 måneder af 1995 og perioden 1996-2003. Tallet er beregnet 
på grundlag af den told, der normalt opkræves på import af avispapir (ud over den 
toldfrie kvote), og ved fra dette tal at trække de summer, der faktisk ville være 
blevet opkrævet på grundlag af toldsatserne som angivet i bilaget. 
NB. Afsnit 2 og 3 synes ikke at finde anvendelse. 
£ 
ISSN 0254-1459 
KOM(95) 169 endelig udg. 
DOKUMENTER 
DA 02 
Katalognummer : CB-CO-95-214-DA-C 
ISBN 92-77-88975-6 
Kontoret for De Europæiske Fællesskabers Officielle Publikationer 
L-2985 Luxembourg